**SPrÁva o Účasti verejnosti na Tvorbe právnych Predpisov**

Verejnosť bola o príprave návrhu zákona, ktorým sa mení a  dopĺňa zákon č. 362/2011 Z. z. o liekoch  a zdravotníckych pomôckach a o zmene a doplnení niektorých zákonov v znení neskorších predpisov informovaná prostredníctvom zverejnenia predbežnej informácie pod číslom PI/2019/70vo verejnosti prístupnom informačnom systéme verejnej správy Slov – Lex. Verejnosť sa mohla zapojiť do prípravy právneho predpisu formou zasielania podnetov a  návrhov v rámci vecného zamerania podľa bodu 2 predbežnej informácie počas  marca a apríla 2019.

Ministerstvo zdravotníctva SR dostalo pripomienky od Únie poskytovateľov lekárenskej starostlivosti, od asociácie generických výrobcov liekov GENAS a od Asociácie dodávateľov liekov ADL. Ministerstvo zdravotníctva SR zorganizovalo pracovné stretnutie so zástupcami vymenovaných organizácii a niektoré návrhy sú zapracované do predloženého návrhu zákona.

Ministerstvo zdravotníctva SR zorganizovalo pracovné stretnutie s farmaceutmi samosprávnych krajov, ktorých informovalo o zámere vypracovať novelu zákona 362/2011 Z. z. Rovnako sú v návrhu zohľadnené niektoré návrhy a pripomienky týkajúce sa zabráneniu reexportu liekov a určovania pohotovostnej lekárenskej služby.